Làcha ìsch gsund

’S ìsch nìt zum Làcha !
Amol meh hàtt dr Volksmund racht, wènn ar behàuiptet : „Làcha ìsch gsund“.
Doch èrscht sitter e pààr Johrzehnta beschaftiga sìch Forscher gànz arnschthàft mìt dam wo dr Mènsch so einzigàrtig màcht : Humor un Làcha.
D’Gelotologie, d’Wìssaschàft vo dr Üswìrkung vom Làcha uf d’Gsundheit, ìsch gebora vor me viertel Johrhundert, ìndam sìch e toteskrànker Wìssaschàftsjournalist, Norman Cousins, wìder gsund glàcht hàtt, un domìt Ìnterassa bi de Mediziner, Immünologa, Neurologa, Stressforscher ufgwèckt hàtt, ìm e Bereich wo sìch bis dèrt nur Philosopha un Psychologa bekemmert hann.
Do sotsch nìt làcha.
Un d’Èndèckunga vo dana Forschunga sìnn bemèrkenswart : Bim Làcha sètza sìch 300 Muschkla ìn Bewegung. Labra, Gàlla, Mìlz un Dàrm wara màssiert. Me hàt fèschtgstèllt àss allei d’Hàuiptlàchmuschkla, dr fàmos Zygomaticus, 15 Gsìchtmuschkla àschgpànnt. ’S ìsch àber no làng nìt àlles : ’s Harz schleht  längsämer, dr Blüetdruck sìnkt, d’Verdàuing wìrd stimüliert, un wàs fàscht nìt zum glàuiba ìsch, làcha stärkt unsera Àbwehrkräfta, Spànnunga leesa sìch ìm gànza Kèrper, un me fühlt sìch eifàch gleckliger. ’S Schnüfa wìrd vertieft,un versorgt unser Organismus mìt meh Süürstoff.
Àss làcha uns güet màcht, mèrkt me sogàr àm Gsìcht à : e bèssera Kreislàuif gìtt dr Hütt e stràhlend Üssah, un hàt o e kosmetischa Wìrkung gega d’Kummerfàlta.
Dr Effakt vo Strèsshormona we Adrenalin wìrd àbbramst, un dur Gleckshormona èrsètzt. D’Narvazèlla vom Reckamàrk wara unèmpfìndliger, un lìndra ìm Hìrn d’Schmarzèmpfìndunga.
Làchkür
Kìnder làcha ìm Durschnìtt 400 Mol ìm Tàg. D’Erwàchsena komischerwiis nur noch 15 Mol. Drbi hàt me fèschtgstèllt, àss ei Minüta vo Harza làcha dr gliich Effakt hàt wie 45 Minüta Èntspànnungstraining. Wènn me làcht, bietet sìch vilmol e kreativa Leesung à fer e Problem, wo me bis do nìt dreber awagg ku ìsch. Dur’s Làcha wara d’Mènscha zfredener un spontàner.
Fer e stàbil Harz un e gsunder Kreislàuifsystem schlàga Wìssaschàftler vor, nàtiirlig regelmaßig Sport triiba, àber o jeda Tàg mìndeschtens 15 Minuta làng làcha.
Ìsch’s dènn so schwaar fer ìm Àlltagliga e Grund zum Làcha z’fìnda ? Me müess hàlt o ìm Làcha èntgega geh, un nie e Glagaheit verfahla fer ìm e Witz züehehra, oder ein verzehla, luschtiga Verànstàltunga üssüecha wia Film, Elsassertheàter, Kabarètt, Stàmmtìsch...
Me brücht nìt unbedìngt sìch bucklig làcha, scho e frìndlig Lachala brìngt schiins positiva Emotiona, bim àndera, àber o bi sìch salbscht.
Trotzdam làcha
Un wènn me nit zum Làcha hàt, oder wènn’s eim nìt drum ìsch, no zwìngt me sìch eba drzüe. „Làch wènn’s zum Hiila nìt langt.“ Nei, dàs ìsch o kè Wìtz ! O grundloses Làcha,wie zum Beispeel bim „Làch-Yoga“ trainiert wìrd,ìsch güet fer d’Stìmmung, un kàt gànz positiva Effakta erwècka.
Èbbis genschtigeres às Làcha gìtt’s uf dr gànza Walt nìt. ’S ìsch umasunscht, verdieft ’s Loch vo dr Krànkakàssa nìt, un hàt àbsolüt kè schadliga Nabawìrkunga : Àlso, sogàr wènn me ìn àlla Bereicha spàrsàm ìsch oder müess see, um Gotteswìlla jo nie àm Làcha spàra.